For virksomheder kan Fake News i første omgang have betydning for virksomhedens omdømme og på den lange bane, kan det påvirke bundlinjen. Når først de falske historier har fået tag i de sociale medier og/eller nyhedsmedierne, kan det være utrolig svært at korrigere historien.
Virksomheden kan tage til genmæle ved at offentliggøre beviser på, at historien er Fake. Virksomheden kan publicere dette på deres hjemmeside, sociale medier og, hvis de er heldige, i nyhedsmedierne. Men en saglig forklaring fra en virksomhed, har meget lav viral effekt i modsætning til den sensationelle Fake News historie. Så spørgsmålet er, hvor meget mulighed en virksomhed egentlig har for at tage til genmæle mod en Fake News historie.